লুং-র্তোগ্স-র্গ্যা-ম্ত্শো
**লুং-র্তোগ্স-র্গ্যা-ম্ত্শো** (তিব্বতি: ལུང་རྟོགས་རྒྱ་མཚོ་, ওয়াইলি: *lung rtogs rgya mtsho*), (১লা ডিসেম্বর, ১৮০৫ – ৬ই মার্চ, ১৮১৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের নবম দলাই লামা ছিলেন।

জন্ম
----

লুং-র্তোগ্স-র্গ্যা-ম্ত্শো ১৮০৫ খ্রিষ্টাব্দের ১লা ডিসেম্বর তিব্বতের খাম্স অঞ্চলে ল্দান-ছোস-'খোর (ওয়াইলি: *ldan chos 'khor*) বৌদ্ধবিহারের নিকটে জন্মগহণ করেন। তার পিতার নাম ছিল ব্স্তান-'দ্জিন-ছোস-স্ক্যোং (ওয়াইলি: *bstan 'dzin chos skyong*) এবং মাতার নাম ছিল দোন-গ্রুব-স্গ্রোল-মা (ওয়াইলি: *don grub sgrol ma*)।

দলাই লামা হিসেবে চিহ্নিতকরণ
---------------------------

অষ্টম দলাই লামার পুনর্জন্ম রূপে লুং-র্তোগ্স-র্গ্যা-ম্ত্শো সহ দুইজন শিশুকে পরবর্তী দলাই লামার প্রার্থী হিসেবে বিবেচনা করা হয়। তবে য়ে-শেস-ব্লো-ব্জাং-ব্স্তান-পা'ই-ম্গোন-পো (ওয়াইলি: *ye shes blo bzang bstan pa'i mgon po*) প্রভৃতি অষ্টম দলাই লামার সহায়ক লামারা লুং-র্তোগ্স-র্গ্যা-ম্ত্শোকেই পরবর্তী দলাই লামা হিসেবে পছন্দ করেন। লুং-র্তোগ্স-র্গ্যা-ম্ত্শোকে গুংথাং বৌদ্ধবিহারে নিয়ে এনে তিব্বতী উচ্চপদস্থ লামারা ও আম্বান নামক চিং সাম্রাজ্যের প্রতিনিধিরা তাকে পরীক্ষা করেন। সপ্তম পাঞ্চেন লামা তাকে নবম দলাই লামা হিসেবে চিহ্নিত করেন। এই চিহ্নিতকরণ পদ্ধতি নিয়ে তিব্বতীদের সঙ্গে চিং সাম্রাজ্যের মতানৈক্যের সৃষ্টি হয়। পূর্বে অষ্টম দলাই লামার সময়কালে চিং সম্রাট চিয়ানলোং গ্সের-বুম-স্ক্রুগ-পা (ওয়াইলি: *gser bum skrug pa*) পদ্ধতি নামক লটারির মাধ্যমে অবতারী লামাদের পুনর্জন্ম চিহ্নিতকরণের পদ্ধতি চালু করেন, কিন্তু তিব্বতীরা প্রথমে এই পদ্ধতি মানতে রাজী ছিলেন না। তারা কৌশলগত ভাবে এই পদ্ধতি প্রয়োগ করার পূর্বেই নবম দলাই লামা হিসেবে লুং-র্তোগ্স-র্গ্যা-ম্ত্শোকে চিহ্নিতকরণ করেন। জোখাং মন্দিরে প্রাপ্ত চিং সম্রাট জিয়াচিং (嘉慶) দ্বারা উৎকীর্ণ একটি শিলালিপিতে নবম দলাই লামা চিহ্নিতকরণের ব্যাপারে গ্সের-বুম-স্ক্রুগ-পা পদ্ধতিকে ব্যবহার না করার কথা স্বীকার করা হয়েছে।

থমাস ম্যানিংয়ের সঙ্গে সাক্ষাতকার
---------------------------------

১৮১১ খ্রিষ্টাব্দে লুং-র্তোগ্স-র্গ্যা-ম্ত্শোর সঙ্গে থমাস ম্যানিং নামক এক ব্রিটিশ বাণিজ্য প্রতিনিধির সাক্ষাৎকার ঘটে। তিব্বতের ইতিহাসে দলাই লামার সঙ্গে এটিই ছিল প্রথম কোন ব্রিটিশ নাগরিকের সাক্ষাতকার। এই সাক্ষাতের পরে ম্যানিং নবম দলাই লামাকে একজন সরল হাস্যোজ্জ্বল ও সুন্দর শিশু বলে বর্ণনা করেন।

শেষ জীবন
--------

সপ্তম পাঞ্চেন লামা তাকে শিক্ষার্থীর শপথ প্রদান করেন। ঙ্গাগ-দ্বাং-স্ন্যান-গ্রাগ্স (ওয়াইলি: *ngag dbang snyan grags*) নামক ছেষট্টিতম দ্গা'-ল্দান-খ্রি-পা, ব্যাং-ছুব-ছোস-'ফেল (ওয়াইলি: *byang chub chos 'phel*) নামক উনসত্তরতম দ্গা'-ল্দান-খ্রি-পা প্রভৃতি বিখ্যাত লামারা তার শিক্ষক হিসেবে দায়িত্ব গ্রহণ করেন। কিন্তু ১৮১৫ খ্রিষ্টাব্দের ৬ই মার্চ মাত্র দশ বছর বয়সে লুং-র্তোগ্স-র্গ্যা-ম্ত্শো মৃত্যুবরণ করেন।:৮৬

পাদটীকা
-------

1. ↑  *......beautiful and interesting face engrossed all my attention. He had the simple, unaffected manners of a well-educated princely child. His face was, I thought, affectingly beautiful. He was of a gay and cheerful disposition. I was extremely affected by this interview with the lama. I could have wept through strangeness of sensation."*

তথ্যসূত্র
---------

1. 1 2 3  Chhosphel, Samten (ফেব্রুয়ারি ২০১১)। "The Ninth Dalai Lama, Lungtok Gyatso"। *The Treasury of Lives*। treasuryoflives.com। সংগ্রহের তারিখ জুলাই ২৮, ২০১৪।
2. ↑  Flora, Liz (জানুয়ারি ২০১৪)। "The Eighth Tatsak Jedrung, Yeshe Lobzang Tenpai Gonpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৬-২৯।
3. ↑  Maher, Derek. 2005. "The Ninth Dalai Lama, Lungtok Gyatso." In Brauen, Martin, ed. The Dalai Lamas: A Visual History. London: Serindia, pp. 129-131.
4. ↑  Brown, Mick (2010). The Dance of 17 Lives: The Incredible True Story of Tibet's 17th Karmapa. London: Bloomsbury. আইএসবিএন ১-৫৮২৩৪-১৭৭-X.
5. ↑  Morris, Richard Brandon; Irwin, Graham W. (1970). Harper Encyclopedia of the Modern World. Michigan: Harper & Row. আইএসবিএন ৯৭৮-০-০৬-০১৩০৭২-৫.

আরো পড়ুন
---------


উইকিমিডিয়া কমন্সে **লুং-র্তোগ্স-র্গ্যা-ম্ত্শো** সংক্রান্ত মিডিয়া রয়েছে।

* Rockhill, William Woodville. 1910. "The Dalai Lamas of Lhasa and their relations with the Manchu emperors of China, 1644-1908." T'oung Pao 11, pp. 1–104.
* Mullin, Glenn H. (2008). The Fourteen Dalai Lamas: A Sacred Legacy of Reincarnation. Santa Fe: Clear Light. আইএসবিএন ১-৫৭৪১৬-০৯২-৩.

|
|  |
| পূর্বসূরীব্যাম্স-স্পেল-র্গ্যা-ম্ত্শো | **লুং-র্তোগ্স-র্গ্যা-ম্ত্শো  নবম দলাই লামা** | উত্তরসূরীত্শুল-খ্রিম্স-র্গ্যা-ম্ত্শো |
|

| * দে
* স
দলাই লামা |
| --- |
| দ্গে-'দুন-গ্রুবদ্গে-'দুন-গ্রুব | 
* ১) দ্গে-'দুন-গ্রুব
* ২) দ্গে-'দুন-র্গ্যা-ম্ত্শো
* ৩) ব্সোদ-নাম্স-র্গ্যা-ম্ত্শো
* ৪) য়োন-তান-র্গ্যা-ম্ত্শো
* ৫) ঙ্গাগ-দ্বাং-ব্লো-ব্জাং-র্গ্যা-ম্ত্শো
* ৬) ত্শাংস-দ্ব্যাংস-র্গ্যা-ম্ত্শো (ঙ্গাগ-দ্বাং-য়ে-শেস-র্গ্যা-ম্ত্শো - অস্বীকৃত)
* ৭) ব্স্কাল-ব্জাং-র্গ্যা-ম্ত্শো
* ৮) ব্যাম্স-স্পেল-র্গ্যা-ম্ত্শো
* ৯) লুং-র্তোগ্স-র্গ্যা-ম্ত্শো
* ১০) ত্শুল-খ্রিম্স-র্গ্যা-ম্ত্শো
* ১১) ম্খাস-গ্রুব-র্গ্যা-ম্ত্শো
* ১২) 'ফ্রিন-লাস-র্গ্যা-ম্ত্শো
* ১৩) থুব-ব্স্তান-র্গ্যা-ম্ত্শো
* ১৪) ব্স্তান-'দ্জিন-র্গ্যা-ম্ত্শো

 | Tenzin Gyatso, 14th Dalai Lama |